cyanic-selkie/wikianc huggingface dataset:
M81-Grupp
Morphologie
D'M81-Grupp an d'lokal Grupp gehéiere mat e puer aner Galaxiëgruppen zum Virgo-Superkoup, deem säin Zentrum de Virgo-Galaxiëkoup ass. Op Grond vun de wéineger Routverrécklung vun den M81-Gruppememberen ass unzehuelen, datt sech d'M81-Grupp geneesou wéi d'lokal Grupp op den Zentrum vum Virgo-Galaxiëkoup zoubeweegt. Den Zentrum vum M81-Grupp maachen d'Galaxien M81, M82 an den NGC 3077 souwéi e puer aner Spiralgalaxien an irregulär Zwerggalaxien.
Galaxien an der M81-Grupp
D'Tabell ass zesummegestallt aus den Date vum Atlas of the Universe an dem The M81 group of Galaxies: New distances, kinematics and structure (2002). D'Date fir den Typ, d'Koordinaten, Hellegkeet an de visuellen Duerchmiesser sinn aus der NASA/IPAC Extragalactic Database erausgeholl. D'Date kënnen an der NED Datebank mat de Bezeechnungen an der Kolonn Numm ofgeruff ginn (Ausser: KK=KK98, HS=HS98, FM=FM2000). D'Distanze stame vun den Aarbechte vum Karachentsev 2005 an 2002.
Neupré
Neupré ass eng belsch Gemeng a Wallounien, an der Provënz Léck. D'Gemeng Neupré gouf bei der belscher Gemengereform vun 1977 gegrënnt.
Banogne-Recouvrance
Banogne-Recouvrance ass eng franséisch Uertschaft a Gemeng am Departement Ardennes an der Grand Est.
Niderhoff
Niderhoff ass eng franséisch Gemeng am Departement Moselle an der Regioun Grand Est.
Vakanz am Pazifik
Vakanz am Pazifik  ass e Roman a Lëtzebuerger Sprooch vum Guy Rewenig, deen 1998 bei den Editions Phi erauskoum.
Ëm wat geet et am Roman?
D'Haaptfigur, den André Bentz, steet virun de Schierbele vu sengem Liewen: Seng Fra Maryse huet e verlooss, a seng Kanner hunn och Buttek mat him...
Robert Freitag
De Robert Freitag, gebuer als Robert Peter Freytag de 7. Abrëll 1916 zu Wien a gestuerwen den 8. Juli 2010 zu München war e Schwäizer Schauspiller a Regisseur.
De Robert Freitag ass de Jong vum Schwäizer Operesänger Otto Freitag. Hien huet zu Wien am Reinhardt-Seminar Schauspill studéiert. Hien ass zur Zäit vum Nationalsozialismus an d'Schwäiz ausgewandert an ass vun 1941 am Schauspielhaus Zürich opgetrueden.
Hie war mat der Schauspillerin Maria Becker bestuet. Si sinn d'Eltere vun de Schauspiller Benedict Freitag an Oliver Tobias. De Robert Freitag war no senger Scheedung vun der Maria Becker vun 1965 bis bis zu sengem Doud am Joer 2010 mat der Schauspillerin Maria Sebaldt bestuet.
Timothy C. Barker
Den Timothy C. Barker oder just Timothy Barker, ass e lëtzebuergesche Cricketspiller.
Russian Mission
Russian Mission (op Zentral-Yupik: Iqugmiut) ass eng Uertschaft am Oste vum Kusilvak Census Area am Bundesstaat Alaska an de Vereenegte Staate vun Amerika.
D'Uertschaft huet 320 Awunner (Stand: 2007) an eng Fläch vun zirka 16 km².
Trentino-Südtiroul
Den Trentino-Südtiroul (ital. Trentino-Alto Adige, héichdt. Trentino-Südtirol, lad. Trentin-Südtirol) ass eng autonom Regioun an Italien a grenzt am Norden un Éisträich, am Osten a Süden u Venetien an am Westen un d'Lombardei.
Geographie
Trentino-Südtiroul läit an Norditalien an ass bekannt fir d'Bierglandschaft Dolomitten, déi se sech mat Venetien deelt.
D'Haaptstad vun der Regioun ass Trento. Eng weider wichteg Stad ass Bozen, déi gläichzäiteg Haaptstad vun der autonomer Provënz Bozen ass.
Hydrographie
De gréisste Floss am Trentino-Südtiroul ass d'Etsch.
Chancia
Chancia ass eng franséisch Uertschaft a Gemeng am Departement Jura an der Bourgogne-Franche-Comté.
Aigues-Vives (Aude)
Aigues-Vives ass eng Gemeng a Südfrankräich am Departement Aude, an der Regioun Occitanie. Aigues-Vives läit an enger grousser flaacher Géigend estlech vu Carcassonne.
Den Territoire vun der Gemeng läit an der Moyenne op enger Héicht vu 60 m. E groussen Deel dervu besteet aus dem drainéierte Weier vu Marseillette.
Ödön von Horváth
Den Edmund Josef von Horváth (bekannt als Ödön von Horváth), gebuer den 9. Dezember 1901 zu Sušak, haut e Quartier vu Rijeka, a Kroatien (deemools Fiume), a gestuerwen den 1. Juni 1938 zu Paräis, war en éisträich-ungaresche Schrëftsteller, deen op Däitsch geschriwwen huet.
Bekannt gouf hien ë. a. duerch seng Theaterstécker Geschichten aus dem Wiener Wald, Glaube Liebe Hoffnung a Kasimir und Karoline souwéi duerch seng zäitkritesch Romaner Der ewige Spießer, Jugend ohne Gott an Ein Kind unserer Zeit.
Hien huet zanter den 1920er Joren haaptsächlech an Däitschland gewunnt, wou en, nodeems d'Nazien 1933 un d'Muecht komm waren, ëmmer méi Schwieregkeete krut; och, well seng Stécker net méi opgefouert duerfte ginn. Säi Roman Jugend ohne Gott ass 1937 zu Amsterdam erauskomm a gouf an Däitschland verbueden.
Den 1. Juni 1938 hat hien zu Paräis e Rendez-vous mam Filmregisseur Robert Siodmak, fir mat him iwwer eng Verfilmung vum Roman ze schwätzen. Ma bei engem schwéieren Donnerwieder gouf hie vun engem Aascht, dee vun engem Bam gebrach ass, erschloen.
Zanter dem Enn vun den 1960er, wou en erëmentdeckt gouf, ass hien ëmmer nach en dacks gespillten Auteur op de Bünen.
Lëscht vun de Premierministere vun der Ukrain
Dëst ass d'Lëscht vun de Premierministere vun der Ukrain.
Primer Ministro de Ucrania Perdana Menteri Ukraina Ukrainas premjerministri ウクライナの首相 Премьер-министр Украины Прем'єр-міністр України 乌克兰总理
Suhail
Suhail, arabesch سهيل, Urdu: سُہيل / سہیل, ass en arabesche Ausdrock, deen souvill bedeit wéi: schéin, edel, prächteg, liicht, blénkeg. Et gëtt och alt als Sohail, Souhail, Suheyl, Suhayl, Suheil, Suhel, Subhel, Suhil, Suhilon, Sohayl, Sohel, Sohil, Soheil, Sahil, Sihel, Sihil oder Süheyl transkribéiert.
Suhail resp. سهيل steet an der historescher arabescher Astronomie fir:
Suhail resp. سهيل ass Bestanddeel vum Numm vun:
Suhail resp. سهيل ass de Virnumm vun ë. a.:
Aleksandar Vučić
Den Aleksandar Vučić, gebuer de 5. Mäerz 1970 zu Belgrad, ass e serbesche Politiker vun der nationalkonservativer Serbescher Fortschrëttspartei (Srpska Napredna Stranka). Hie war vun 2014 bis 2017 Ministerpresident an ass zanterhier Staatspresident vu Serbien.
Liewen
De Vučić huet op der Universitéit Belgrad Droit studéiert. 1993 gouf e Member vun der Serbescher Radikaler Partei (SRS) an eng éischte Kéier als Deputéierten an d'Serbesch Nationalversammlung gewielt. 1995 gouf e Generalsekretär vun der SRS. 1998 bis 2000 war hien an der Regierung vum Mirko Marjanović Informatiounsminister.
2004 huet hien 2008 zweemol géint Kandidate vun der Demokratska Stranka bei der Wiel zum Buergermeeschter vu Belgrad verluer. 2008 tqss de Vučić an d'Partei Srpska Napredna Stranka (SNS) iwwergewiesselt. De 27. Juli 2012 gouf en als Nofollger vum Ivica Dačić Vize-Ministerpresident vu Serbien. Vum 27. Juli 2012 bis den 2. September 2013 war hie Verdeedegungsminister.
2017 huet hie bei de Wale fir de Staatspresident kandidéiert a gouf den 2. Abrëll am éischten Tour gewielt. Bei de Presidentschaftswale vum 3. Abrëll 2022 gouf hien erëmgewielt.
Rieux-Minervois
De südlechen Deel vun der Gemeng besteet aus enger Parti vum drainéierte Weier vu Marseillette.
MOST (Satellit)
MOST gouf vun der kanadescher Firma Microsat Systems Canada entwéckelt, an Zesummenaarbecht mat der University of British Columbia, der University of Toronto, Spectral Applied Research, Ceravolo Optical Systems an der AMSAT. D'Mass vum Satellit ass nëmme 60 kg, et schwätzt een dofir och vun engem Mikrosatellit.
En ergänzende Satellitteprojet zu MOST ass BRITE, mat Kanada sinn dorun Éisträich a Polen bedeelegt.
Missiounsufank
MOST gouf den 30. Juni 2003 vun enger russescher Rockot-Rakéit vu Plessezk aus an eng sonnesynchron Ëmlafbunn an zirka 820 km Héicht bruecht. Sou kënnen d'Solarzellen de Satellit stänneg mat Energie versuergen. MOST kann ee bestëmmte Stär ronn zwéi Méint ouni Ënnerbriechung observéieren. De Satellit liwwert no iwwer zéng Joer ëmmer nach Fuerschungsdonnéeën a Biller.
Resultater
Am Joer 2004 hunn d'Wëssenschaftler publizéiert, datt de Stär Procyon (α Canis Minoris) net sou staark oszilléiert wéi ufanks ugeholl. Dat huet zu fläissegen Diskussiounen ënner de Fuerscher gefouert. 2006 goufe mat dem Teleskop eng bis dohin onbekannt Klass vu Risestären, d'"slowly pulsating B supergiants" entdeckt.
Nofollger
De 25. Februar 2013 gouf den zweete kanadesche Weltraumteleskop NEOSSat op eng Ëmlafbunn bruecht
Tony Whiteman
Den Tony Whiteman ass e lëtzebuergesche Cricketspiller.
Vun 2011 bis 2012 war hien am Kader vun der lëtzebuergescher Cricketnationalekipp, an huet 10 Matcher fir d'Ekipp gespillt.
Fernand Weber
De Fernand Weber, gebuer den 23. Januar 1931 a gestuerwen de 24. Januar 2019, war e lëtzebuergesche Politiker (CSV).
De Fernand Weber war fir d'éischt Finanzschäffen a vum 20. Mäerz 1979 un, fir bal zéng Joer laang, Buergermeeschter vun der Gemeng Beetebuerg. Hie goung 1979 mat an d'Chamberwalen, gouf awer net gewielt.
Vergewaltegung
Eng Vergewaltegung oder e Viol ass e sexuellen Akt mat enger Persoun, déi domat net averstanen ass an déi mat Gewalt oder Dreeungen dozou gezwonge ginn ass. A ville Jurisdiktioune fält d'Vergewaltegung ënner d'sexuell Aggressioun, déi och Akter abegräift, an där et net zum Sex komm ass. Souwuel Frae wéi Männer, mee och Kanner kënnen Affer vun enger Vergewaltegung ginn.
Et ass laang ugeholl ginn, eng Vergewaltegung géif duerch dem Täter seng hemmungslos sexuell Loscht verursaacht ginn. Haut gëtt se awer als pathologesch Manéier verstanenen, seng Muecht iwwer d'Affer ze behaapten.
Evolutioun vun der gesellschaftlecher Astellung géigeniwwer der Vergewaltegung
An Amerika zur Zäit vun der Sklaverei war d'Vergewaltegung nëmmen e Verbrieche géint eng keusch, wäiss Fra, besonnesch duerch e schwaarze Mann. Sklavinne hunn hirem Meeschter kee sexuellen Akt däerfe refuséieren, genee wéi bestuet Frae sech hire Männer net hu konnte verweigeren. A Geriichtsprozesser ass driwwer debattéiert ginn, ob eng Prostituéiert konnt vergewaltegt ginn. Wann eng Fra virdrun engem sexuellen Akt zougestëmmt hat, ass d'ëffentlech Meenung dacks dovun ausgaangen, si hätt hiert Averständnes och fir all déi Kéieren duerno ginn. Esou ass eng Plainte viru Geriicht wéinst Vergewaltegung bal onméiglech ginn, ausser wann d'Affer eng wäiss, weiblech Jongfra aus der Mëttelklass war, déi net mat dem Vergewalteger bestuet war.
Bert Fortell
De Bert Fortell, gebuer als Albert Fortelni den 18. September 1924 zu Baden bei Wien a gestuerwen de 27. August 1996 zu Wien, war en éisträichesche Schauspiller.
Hien ass de Papp vum Schauspiller Albert Fortell.
Château-Porcien
Château-Porcien ass eng franséisch Uertschaft a Gemeng am Departement Ardennes an der Grand Est.
Operation Pacific
Operation Pacific ass en US-amerikanesche Krichsfilm vum George Waggner aus dem Joer 1951.
Ëm wat geet et am Film?
Den Zweete Weltkrich am Pazifik aus der Vue vun engem US-amerikaneschen U-Boot…
Sloweenesch
Sloweenesch (slovenski jezik, slovenščina) ass déi offiziell Sprooch vu Slowenien an eng vun de 24 offizielle Sprooche vun der Europäescher Unioun. D'Sloweenesch ass och eng offiziell Minoritéitssprooch an Italien, Éisträich an Ungarn. Si gehéiert zu de südslawesche Sproochen a gëtt weltwäit vun zirka 2,5 Millioune Leit als Mammesprooch geschwat. Déi Sprooch huet ganz vill Dialekter (méi wéi 40), ënner anerem d'Prekmuresch (an Ungarn a Slowenien) an d'Resianesch (an Italien).
Sloweenescht Alphabet
D'Sloweenesch gëtt mat enger modifizéierter Versioun vum Laténgeschen Alphabet geschriwwen:
A, B, C, Č, D, E, F, G, H, I, J, K, L, M, N, O, P, R, S, Š, T, U, V, Z, Ž
Textbeispill
Eise Papp op Sloweenesch:
Gerd Müller
De Gerhard ("Gerd") Müller, gebuer den 3. November 1945 zu Nördlingen a gestuerwen de 15. August 2021, war en däitsche Foussballspiller.
Mat 365 Goler a 427 Matcher huet hie bis haut (2021) de Rekord vun de meeschte Goler an der Foussball-Bundesliga, wat him de Spëtznumm Bomber der Nation agruecht huet. Hie gëlt als ee vun de beschte Stiermer vun allen Zäiten.
Hien huet beim TSV 1861 Nördlingen ugefaange mat Spillen. A senger Zäit beim FC Bayern München (1964 bis 1979) huet de Müller véier Mol den däitsche Championat, véiermol den DFB-Pokal, dräimol d'Europäesch Coupe vun de Landesmeeschter, eng Kéier d'Europäesch Coupe vun de Coupegewënner an eemol d'Weltcoupe gewonnen. Mat der däitscher Nationalmannschaft gouf hein 1972 Europa- an 1974 Weltmeeschter.
1979 ass hien a Florida bei d'Fort Lauderdale Strikers spille gaangen, 1981–1982 bei d'Smith Brothers Lounge	a vun du bis 1984bei den German-American Soccer Club.
No senger Carrière als Spiller war hie vun 1992 bis 2014 Co-Trainer vun der 2. Ekipp vum FC Bayern München.
Duebelstärekoup
Als Duebelstärekoup ginn zwéin Oppe Stärekéip bezeechent déi no beienee stinn. Am heefegste gëtt d'Wuert fir déi zwéin hell Stärekéip h an χ Persei aus eiser Galaxis gebraucht, déi scho mat fräiem A als verwäscht Niwwelflecken am Stärebild Perseus z'erkenne sinn.
Si hu jee 0,5° Duerchmiesser an d'Hellegkeet ass vun der fënnefter respektiv der sechster Gréisst. Si si schonn zanter der Antiquitéit bekannt, stinn awer net am Messier-Katalog. Am New General Catalogue hu si d'Nummeren NGC 884 an NGC 869. Béid si vergläichswäis jonk Stäregebuertsgebidder, déi méiglecherweis aus enger kollektiver riseger Moleküllwollek entstane sinn.
Zwéin hell Duebelstärekéip si souguer an eiser Nopeschgalaxis, d'Grouss Magellanesch Wollek. De bekanntsten heescht no sengem Entdecker Hodge 301. Hien entstoung aus enger Gaswollek vum gewaltegen Tarantelniwwel a gëllt als eng vun den aktiivste Regioune fir jéngst Stäregebuerten.
Neufmoulins
Neufmoulins ass eng franséisch Gemeng am Departement Moselle an der Regioun Grand Est.
Schlammwiss
Wéinst senger relativ grousser Fläch (350 ha) a sengem bemierkenswäerte Räichtum u Planzen an Déieren ass et eent vun de wichtegste Fiichtgebidder zu Lëtzebuerg. Virun allem eng Rëtsch Vulle benotzen op hirem Zuch duerch Europa d'Schlammwiss fir ze raschten an hir Fettreserven opzefëllen.
D'Schlammwiss läit am Natura 2000-Vulleschutzgebitt dat sech am Sirdall vu Mutfert bis op Rued-Sir zitt.
Si ass och zanter 2018 en Deel vum Naturschutzgebitt Schlammwiss-Brill.
Projet Dachskäppchen
Ee vun de rare Vigel déi sech reegelméisseg op hirem Zuch an der Schlammwiss ophalen, ass den Dachskäppchen (Acrocephalus paludicola, de: Seggenrohrsänger), vun deem et weltwäit nëmme méi 10.000-15.000 Exemplare ginn, woumat d'Aart staark bedreet ass.
Den Dachskäppchen zitt am Joer tëscht sengem Bruttgebitt an Osteuropa a sengem Iwwerwanterungsgebitt a Westafrika hin an hier. Dobäi benotzt eng Rëtsch vun hinnen d'Schlammwiss als Rascht- an Tankplaz.
2011 goufen am Kader vun der Bonner Konventioun (eng Konventioun fir de Schutz vu wëllen Déieren déi migréieren), Moossnamen ergraff fir dem Dachskäppchen an der Schlammwiss optimal Bedingungen ze bidden.
Virun allem goufen d'Wise parzelleweis geméit, dat fir e Mosaik vu Grénglandbestänn ze schafen, wat der Entwécklung vun den Insektepopulatiounen entgéint kënnt.
Parallel dozou gouf en Inventaire vun den Insekten am Gebitt realiséiert, fir d'Efficacitéit vun de Moossnamen z'iwwerpréiwen.
De Projet gouf vun der Biologescher Statioun - Naturzenter SIAS, der Centrale ornithologique vun natur&ëmwelt an der Stëftung Hëllef fir d'Natur realiséiert.
De Projet gouf Ufank August 2011 op der Schlammwiss an a Presenz vum Minister Marco Schank presentéiert.
Am Abrëll 2013 konnten Exemplaire vum Dackskäppche beréngt ginn.
Waasserbüffelen am Naturschutzgebitt
Zanter Abrëll 2021 gi Waasserbüffelen am Schlammwiss-Brill gehale fir déi naass Wiseflächen oppen ze halen.
Màxim Serranos Soler
De Màxim Serranos Soler, gebuer 1975 zu Vilanova i la Geltrú a Katalounien, ass e spueneschen Auteur deen zanter 2002 zu Lëtzebuerg lieft. Hien huet seng véier éischt Bicher op Katalounesch geschriwwen. Mat Le suicide du phénix et autres événements improbables huet hien 2011 säin éischt Buch op Franséisch geschriwwen.
Solange Frégnac
D'Solange Rosine Henriette Julie Schaack-Frégnac, gebuer de 4. Mee 1905 zu Roubaix, a gestuerwen den 21. Oktober 1989 zu Lëtzebuerg, war eng franséisch-lëtzebuergesch Molerin.
D'Solange Frégnac gouf a Frankräich als Duechter vum Wollhändler Auguste Léon Frégnac an der Sidonie Marie Joseph Dervaux gebuer. Si war eng eeler Schwëster vun der Thérèse Frégnac. D'Solange war déi Schwëster vun deenen zwou mat der meeschter Initiativ, déi nom Motto "Traut, schafft a vertrauen an Iech selwer" gelieft huet. Si huet op der École nationale d'arts industriels an hirer Heemechtsstad studéiert, wou si de Premier prix d'excellence fir Zeechnen a Molerei gewonnen huet. Si huet hir Ausbildung op der Académie de la Grande-Chaumière zu Paräis weidergemaach. Si ass dunn duerch Nordfrankräich gereest fir Landschaften ze molen.
D'Frégnac huet sech 1932 mam Ingenieur Léon Schaack vun Esch-Uelzecht bestuet, si krute sechs Kanner. Si krut d'Lëtzebuerger Nationalitéit duerch Bestietnes. Si huet weider hiren eegenen Numm fir hir Aarbecht benotzt. 1933 huet si op der 2. Nationalausstellung zu Esch an 1937 zesumme mat hirer Schwëster an der Galerie Bradtké an der Stad ausgestallt wou d'Solange eng véierzeg Landschaften, Stadvuen an eng Rei Blummebiller an d'Thérèse zwanzeg Blummebiller gewisen hunn.
D'Lëtzebuerger Regierung huet d'Biller Le lac de Gerardmer (Solange) an Nature morte (Thérèse) opkaaft, an d'Stad Esch d'Wierk der Solange hiert Bild Le Port de St.-Tropez.
In-N-Out Burger
In-N-Out Burger ass eng US-amerikanesch Fast-Food-Ketten, déi am Südweste vun den USA aktiv ass an am Joer 1948 zu Baldwin Park (Kalifornien) gegrënnt gouf.
Charchilla
Charchilla ass eng franséisch Uertschaft a Gemeng am Departement Jura an der Bourgogne-Franche-Comté.
Solange Frégnac
Enn 1946 hat si eleng am Haaptsall vum Hôtel Métropol-Bourse an der Stad ausgestallt.
D'Solange Frégnac huet och an de Salone vun der Société des artistes indépendants a vum Cercle artistique de Luxembourg ausgestallt an hat Soloausstellungen an der Galerie Bradtké (1949, 1954), der Maison Reitz zu Esch (1952), dem Cercle municipal (1956, 1958, 1965) an an der Galerie Wierschem zu Esch (1968-1974). Hir Wierker gehéieren ënner anerem zu de Sammlunge vum Nationalmusée fir Archeologie, Geschicht a Konscht, dem Musée zu Roubaix a vun de Stied Esch a Lëtzebuerg.
Agefi Luxembourg
Agefi Luxembourg ass eng lëtzebuergesch Zeitung iwwer Finanzthemen. Hiren Ënnertitel ass Le journal financier de Luxembourg.
Si gëtt all Dag an elektronescher Form an eemol de Mount op Pabeier publizéiert. D'Artikele sinn op Franséisch oder op Englesch.
Geschicht
Agefi Luxembourg gouf am September 1988 vum Alfred Sluse vun der belscher Wirtschaftszeitung L'Écho gegrënnt. Et war eng Akiëgesellschaft mat engem Kaptial vu 5 Millioune Lëtzebuerger Frang. D'Joer drop hu sech weider lëtzebuergesch institutionell Aktionären um Kapital bedeelegt.
Den Numm Agefi stoung ursprénglech fir "Agence économique et financière". A Frankräich gouf déi schonn 1911 gegrënnt a spéider einfach an L'Agefi ëmbennant. Och haut nach gëtt et eng franséisch Finanzeitung mat deem Numm.
2006 huet den Alfred Sluse seng Bedeelegung verkaaft.
De Sëtz vun der Redaktioun ass an der Industriezon vun der Gemeng Kielen. Zënter 2005 ass den Adelin Remy den Editeur. Bei den Artikelen handelt et sech ëm eng Mëschung aus offizielle Pressecommuniquéen, Kontributioune vu Fräiwëlleger, déi als Manager oder héije Kader an der Lëtzebuerger Wirtschaft schaffen, an Artikele vu groussen internationale Presseagencen.
Eng Pabeierausgab kënnt eelef Mol am Joer eraus, de 7. Kalennerdag vun all Mount ausser am August. Donieft gëtt all Schaffdag eng méi kuerz Ausgab publizéiert, déi per Email (Newsletter) oder Fax un d'Lieser geschéckt gëtt. Agefi Luxembourg kann een am Zeitungsbuttek kafen oder d'Lieser kënne sech abonéieren. Eng Ausgab huet tëscht 45 a 60 Säiten mat Informatiounen zu Wirtschafts- a Finanzplaz Lëtzebuerg.
Réimesch Bréck vu Viviers
D'réimesch Bréck zu Viviers ass eng stenge Boubréck mat eelef Béi iwwer de Floss Escoutay am Departement Ardèche an der Regioun Auvergne-Rhône-Alpes a Frankräich.
Den 13. August 1986 gouf d'Bréck als historescht Monument klasséiert.
Gare vu Plombières
Se gouf 1881 vun der Compagnie des chemins de fer du plateau de Herve a Betrib geholl. 1895, gouf se sou wéi och d'Streck vun de Chemins de fer de l'État belge iwwerholl an 1957 vun der SNCB zougemaach.
D'Gebai vun der Gare gouf 1973 ewechgerappt, an op der Plaz vun der Gare steet haut d'Gemengenhaus vu Plombières.
Canton de Coulounieix-Chamiers
De Canton de Coulounieix-Chamiers  ass eng franséisch administrativ Andeelung am Arrondissement Périgueux am Departement Dordogne an der Regioun Nei-Aquitaine.
Den Haaptuert ass Coulounieix-Chamiers.
Ëffentleche Bicherschaf
En ëffentleche Bicherschaf ass eng Zort Schaf oder en änleche Miwwel am ëffentleche Raum an deem Bicher versuergt gi fir datt jiddereen se anonym, gratis an ouni Formalitéite léinen oder tausche kann.
D'Iddi vun den éischten ëffentleche Bicherschief geet op d'Enn vun den 1990er Joren zeréck, wou zu Darmstadt an Hannover déi éischt Schief als „kostenlose Freiluft-Bibliothek“ opgeriicht goufen.
Den éischte Bicherschaf zu Lëtzebuerg (« Den Escher Bicherschaf ») steet zanter 2013 zu Esch-Uelzecht op der Stadhausplaz. 2016 koumen e Schaf an der Stad (« De Bicherschaf »), zu Dikrech an zu Ettelbréck (« Bicherkabinn ») derbäi. Lues a lues goufen esou Schief nach an enger Rëtsch anere Gemengen opgeriicht.
Métairies-Saint-Quirin
Métairies-Saint-Quirin ass eng franséisch Gemeng am Departement Moselle an der Regioun Grand Est.
Festival luxembourgeois du cyclisme féminin Elsy-Jacobs
De Festival luxembourgeois du cyclisme féminin Elsy-Jacobs ass eng international Etappecourse am Vëlo fir Dammen, déi zu Lëtzebuerg gefuer gëtt. Si ass bei der UCI an der Klass 2.1 agestuuft. D'Course gëtt zu Éiere vun der Vëlossportlerin Elsy Jacobs (1933-1998) organiséiert, déi 1958 Weltmeeschterin an der Course en Ligne zu Reims gouf, an dat selwecht Joer en neie Stonneweltrekord zu Mailand opgestallt huet.
D'Course gëtt vum Vëlosclub SaF Zéisseng organiséiert an ass ënner dem Patronage vun der Stad Lëtzebuerg an de Gemenge Mamer a Garnech.
Historique
Déi éischt Oplo vun der Etappecourse gouf vum 27. bis den 29. Abrëll 2012 gefuer. Si bestoung aus engem Prolog an der Stad Lëtzebuerg, enger éischter Etapp vu Garnech op Garnech, an enger zweeter Etapp vu Mamer op Mamer.
Condé-lès-Herpy
Condé-lès-Herpy ass eng franséisch Uertschaft a Gemeng am Departement Ardennes an der Grand Est.
I pirati della Malesia (Film 1964)
I pirati della Malesia ass en italieenesch-däitsch-spuenesch-franséischen Abenteuerfilm vum Umberto Lenzi aus dem Joer 1964 no engem Roman vum Emilio Salgari.
Ëm wat geet et am Film?
De Sandokan am Kampf géint e perfiden englesche Generol…
Frank Colabianchi
De Frank Colabianchi gebuer de 27. Oktober 1962 an der Stad Lëtzebuerg, ass e lëtzebuergesche Politiker (DP).
No senger Première huet hien zu Montpellier ee Joer Droit studéiert ier en du gewiesselt huet fir um ISERP eng Ausbildung als Schoulmeeschter ze maachen. Hien huet zanter 1984 am Enseignement geschafft a war vum 15. September 2010 bis ... Directeur adjoint vum Lycée classique de Diekirch.
Hie koum 1990 an de Gemengerot vu Bartreng, wou en no de Walen 1999 Schäffe gouf, an 2009 zum Buergermeeschter ernannt gouf. Bei de Gemengewale vun 2011 an 2017 gouf hien an dëser Funktioun confirméiert. Am Januar 2022 huet hien ugekënnegt. op den 1. Mäerz dat Joer als Buergermeeschter opzehalen. D'Monique Smit-Thijs gouf seng Nofollgerin. Bei de Gemengewale vum 11. Juni 2023 gouf d'Monique Smit-Thijs als Buergermeeschtesch confirméiert, de Frank Colabianchi gouf Schäffen.
Den 1. Februar 2018 ass hie fir d'Anne Brasseur, déi op hiert Deputéiertemandat verzicht huet, als Nächstgewielte vun der DP-Lëscht am Bezierk Zentrum, an d'Chamber nogeréckelt. No de Chamberwale vum 14. Oktober 2018 ass hien de 6. Dezember fir de Xavier Bettel, dee Premierminister gouf, 'nogeréckelt'.
De Frank Colabianchi ass bestuet a Papp vun zwéi Jongen.
Puichéric
Puichéric ass eng Gemeng a Südfrankräich am Departement Aude, an der Regioun Occitanie. Se läit am Dall vun der Aude an um Canal du Midi.
En Deel vun der Gemeng lait am drainéierte Weier vu Marseillette.
Kim Jong-un
De Kim Jong-un (op Koreanesch: 김정은), gebuer den 8. Januar 1982, 1983 oder 1984, ass en nordkoreanesche Staatsmann an zënter 2011 den "Ieweschte Leader" vun der Demokratescher Volleksrepublik Korea, déi meescht einfach Nordkorea genannt gëtt. An där Funktioun ass hien en Diktator mat onageschränkter Muecht.
Hien ass den Enkel vum Staatsgrënner Kim Il-sung (1912-1994) an de Jong vum Kim Jong-il (1941–2011), deen d'Land tëscht 1994 an 2011 geleet huet. Och si waren allebéid Diktatoren.
Cerbón
Cerbón ass eng Gemeng an der Provënz Soria an der Regioun Kastilien a Léon a Spuenien.
D'Gemeng huet 38 Awunner (Stand: 1. Januar 2016) an eng Fläch vun zirka 35 km².
Zu Cerbón gehéieren 2 Dierfer: Cerbón a Las Fuesas.
Thérèse Frégnac
D'Thérèse Marguerite Marie Louise Heuertz-Frégnac, gebuer den 21. Juni 1907 zu Roubaix a gestuerwen den 12. August 1972 an der Stad Lëtzebuerg, war eng franséisch-lëtzebuergesch Molerin.
D'Thérèse Frégnac gouf a Frankräich als Duechter vum Wollhändler Auguste Léon Frégnac an der Sidonie Marie Joseph Dervaux gebuer, si war d'kleng Schwëster vun der Solange Frégnac. Si huet op der École nationale supérieure des arts et industries textiles an hirer Heemechtsstad studéiert.
D'Thérèse Frégnac huet sech zu enger Blummemolerin entwéckelt. 1937 hunn d'Frégnac-Schwësteren an der Galerie Bradtké an der Stad Lëtzebuerg ausgestallt. D' Thérèse huet zwanzeg Blummebiller gewisen, d'Solange eng véierzeg Landschaften, Stadlandschaften an eng Rei Blummemolereien. D'Regierung huet d'Biller Le lac de Gerardmer (Solange) an Nature morte (Thérèse) opkaaft, an d'Stad Esch d'Wierk Le port de St.-Tropez vun der Solange. 1938 huet d'Frégnac sech mam Naturwëssenschaftler Marcel Heuertz (1904–1981) bestuet, deen deemools am Kolléisch enseignéiert huet. Méi spéit war hie President vun der Société des naturalistes luxembourgeois (1955-1962) an Direkter vum Staatsmusée (1964-1969). Duerch d'Bestietnes krut d'Frégnac d'Lëtzebuerger Nationalitéit. Si huet weider hiren eegenen Numm fir hir Molerei benotzt.
D'Thérèse an d'Solange Frégnac hunn nom Zweete Weltkrich allebéid an de Salone vum Cercle artistique de Luxembourg ausgestallt. 1950 hat d'Thérèse Frégnac eng Solo-Ausstellung an der Galerie Bradtké, wouduerch d'Rezensentin vum Escher Tageblatt geschriwwen huet: "Si weess nach ëmmer, wéi ee Blumme mat sensibelen Ae kuckt a se beweegt duerstellt. Et stëmmt, datt si kaum déi gewinnt Margréidercher, Neelchesblummen, Mimosaen, Peonien, Chrysanthemen an dräifaarweg Bouquete moolt; ma léiwer méi "aristokratesch", méi raffinéiert Blumme wéi Tigerlilien, Orchideeën, Amaryllissen a Callas, ". Hir Wierker sinn ënner anerem Deel vun der Sammlung vum Nationalmusée fir Archeologie, Geschicht a Konscht.
D'Thérèse Heuertz-Frégnac ass am Alter vu 65 Joer an der Stad Lëtzebuerg gestuerwen, si gouf zu Iechternach begruewen.
Stater Tram
De Stater Tram ass eng Tramslinn, déi vun der Firma LuxTram S.A. bedriwwe gëtt an där hiert éischt Deelstéck den 10. Dezember 2017 opgoung. Si markéiert en neit Kapitel vum Tram an der Stad, nodeems et schonn tëscht 1875 an 1964 ee gouf, deem um Gebitt vun der Stad Lëtzebuerg a verschiddenen Nopeschgemenge gefuer ass.
D'Streck besteet einstweilen aus enger eenzeger Linn, der T1, a féiert virleefeg op enger Längt vu 8,6 Kilometer vun der Luxexpo iwwer de Kierchbierg, de Glacis, den Hamilius an d'Stater Gare bis bei de Lycée Bouneweg. Den Trajet huet 17 Halten, déi an der Moyenne 500 Meter auserneeleien. Eng Faart dauert 27 Minutten. Enn 2024 soll déi definitiv Streck tëscht dem Fluchhafe Findel an dem Stadion vu Lëtzebuerg fäerdeg sinn. Deen Ament huet d'Linn da 24 Statiounen op ronn 16 Kilometer.
Wéi se opgoung, goung d'Linn vum T1 vun der Luxexpo nëmme bis bei de Funiculaire bei der Rouder Bréck. De 27. Juli 2018 gouf se bis op d'Stäreplaz verlängert, an den 13. Dezember 2020 viru bis op d'Stater Gare. Den 11. September 2022 gouf e weidert Deelstéck bis bei de Bouneweger Lycée offiziell a Betrib geholl.
Den ale Reseau
An der Stad Lëtzebuerg gouf et vun 1875 un en éischten Tramsreseau. Am Ufank waren et Trammen déi vu Päerd gezu goufen (Päerdstram) a vun 1908 u gouf de Reseau elektrifizéiert. 1930 hat de Reseau 30 Kilometer. 1926 sinn déi éischt Bussen agesat ginn a lues a lues ass dunn den Tramsreseau zugonschte vun de Bussen ofgerappt ginn. De leschten Tram ass de 5. September 1964 gefuer.
Mëssgléckte Projet vun enger "Tram-Bunn"...
Zanter 1990 gouf et an der Stad Lëtzebuerg Bestriewungen, nees en Tram anzeféieren. Am Mäerz 1991 ass d'TRAM A.s.b.l. gegrënnt ginn, mam Zil fir z'ënnersichen ob dëst méiglech an ubruecht wier. Am Dezember 1991 ass d'TRAM A.s.b.l. den Tramsreseau op Düsseldorf besiche gaangen ; an den zwee Joerzéngten duerno, stoungen nach aner Visitte vun Tramsreseauen uechter Europa um Programm. Zesumme mam Mouvement écologique a mam Oekofonds huet d'TRAM A.s.b.l. am Joer 1992 d'Etüd "E modernen Tram fir Lëtzebuerg" virgestallt. Virun de Gemengewale gouf eng Table-ronde mat de politesche Parteien organiséiert.
Am Joer 1994 sollt dunn - duerch eng Initiativ vum Transportministère zesumme mat der Stad Lëtzebuerg - mat der Luxtraffic Etüd erausfonnt ginn, wat fir e Verkéiersmëttel am beschte gëeegent wier fir den ëffentleche Verkéier am Land ze verbesseren. Als Konklusioun aus der Etüd ass de Projet BTB (Bus-Tram-Bunn) ervirgaangen.
1995 ass dunn de Projet BTB vun der Regierung un d'Rulle bruecht ginn, mat deem et haaptsächlech drëm goung fir eng sougenannt "Tram-Bunn" an d'Liewen ze ruffen. Eng Maquette vu sou enger Bunn wéi se zu Saarbrécken fiert (Saarbahn) gouf am September an der Stad ausgestallt. Déi éischt Kriticke géint en Tram koumen am Joer 1998 op, absënns duerch d'Aktioun vum Automobile-Club am Auto-Moto-Magazine (¿¿¿). Doropshin hu sech eng Rëtsch Politiker schwéier gedoe fir sech fir den Tram anzesetzen, wat mat sech bruecht huet, datt de Projet BTB schlussendlech gestuerwen ass. De Budget fir de BTB gouf sengerzäit op 760 Milliounen Euro geschat.
Am Januar 2002 huet den Transportminister Henri Grethen en neie Projet „mobilitéit.lu“ presentéiert. Dëse Projet huet dat wesentlecht aus dem BTB iwwerholl, goung awer méi wäit, andeem och eng nei Verbindung vun der Stad bis op Esch-Uelzecht proposéiert gouf. Et goung awer net am Detail riets vum schwieregen Tracé duerch d'Stad. E Joer méi spéit, de 14. Januar 2003, huet de Minister dunn den Uschloss vum Kierchbierg un den Eisebunnsreseau virgestallt. Zwou Verbindunge ware virgesinn: Dëse Projet mat enger Längt vu 14 km, gouf op 389,68 Milliounen Euro geschat. Als Optioun war och nach eng Verlängerung bis op de Lampertsbierg virgesinn. De Projet de loi gouf de 14. Januar 2003 virgestallt an d'Gesetz den 18. Dezember 2003 vun der Chamber gestëmmt. D'Aarbechte sollten an e puer Phase gemaach ginn. Den éischten Deel (Dummeldeng - Kierchbierg) hätt sollen Enn 2006 / uganks 2007 fäerdeg sinn an duerno hätt den zweeten Deel (Iergäertchen - Findel) ufänke kënnen. Dësen Deel wier dann 2012 / 2013 fäerdeg gewiescht.
2004 gouf et du vun der A.s.b.l. RER Luxembourg eng nei Initiativ géint d'Konzept vun der Tram-Bunn, déi dofir agetrueden ass den ëffentlechen Transport deelweis bis ronn 60 Meter ënnert dem Buedem duerch d'Stad ze féieren. Dëse Projet ass méi spéit och ënner dem Numm „City-Tunnel“ vun der ADR opgegraff ginn. Zesumme confirméieren awer de Staat an d'Stad Lëtzebuerg am Joer 2005, datt si weiderhin hannert dem Projet Tram-Bunn stinn.
De Projet ass awer definitiv den 10. November 2005 gestuerwen, wéi d'CFL erklären, datt si net capabel sinn en Tram-Bunn-Reseau ze bedreiwen.
... zu Gonschte vun engem klasseschen Tram
D'Iddi fir en Tram ze baue fir domat d'Stad z'entlaaschten, ass am Juni 2005 opkomm an et gouf en Aarbechtsgrupp « Extension du réseau ferré dans la Ville de Luxembourg » gegrënnt. Den neie Projet gouf den 10. Mäerz 2006 am Regierungsrot an de 27. Mäerz am Stater Gemengerot presentéiert. D'Regierung grad ewéi d'Stad Lëtzebuerg stoungen allebéid hannert deem neie Projet an e gouf am Abrëll vun der Chamber validéiert. Domat konnt de Projet du konkreet ulafen. Déi ursprénglech Iddi vun der Tram-Bunn gëtt deemno opginn zu Gonschte vun der Realiséierung vun engem klasseschen Tram, kombinéiert mat enger Verbesserung vum Schinnennetz.
Den Tracé vum Tram gouf 2007 definéiert. De Prinzip vun enger Verbindung vum Kierchbierg iwwer d'Avenue Kennedy gouf bäibehalen, et gouf awer eng Verlängerung duerch d'Uewerstad bis op d'Gare virgeschloen. D'Oppositioun aus dem Camp vun de Aktivisten déi fir den Tunnel agetruede sinn, war hefteg. Si sinn esou wäit gaange fir den Tram als eng „folkloristesch Variante vum Bus“ ze qualifizéieren a fir d'Kritiker vum Tunnelprojet ze diskreditéieren. D'Regierung war gezwongen ze reagéieren an huet widderholl, datt si géint de „Bus-Bunn-Projet“ wier.
Am Mee 2008 gouf eng Maquette vun engem Tram (vun der Linn 1 vum Tram vun Nice) an der Stad ausgestallt fir der Bevëlkerung esou de Projet vum Tram virzestellen. Den Tracé tëscht der Stater Gare an der Uewerstad gouf 2008 festgehalen, nodeems et dräi Variante goufen: eng iwwer d'Nei Avenue (déi och duerno zeréckbehale gouf), eng aner iwwer d'Al Avenue an eng drëtt iwwer déi zwou Avenuen, awer allkéiers nëmmen an enger Richtung.
Wéi am Joer 2010 Lëtzebuerg d'Finanzkris ze spiere krut, war d'Regierung verflicht, eng Rëtsch Spuermoossnamen z'ergräifen a verschidde Projeten hu missen op Äis geluecht ginn. Dorënner och de Projet vum Tram. De Premier Jean-Claude Juncker huet a senger Ried zur Lag vun der Natioun de 4. Mee 2010 ugekënnegt, datt den Tram net virun 2014 kéint realiséiert ginn,. Ursprénglech war virgesinn, datt d'Aarbechten uganks 2011 sollten ufänken, soudatt d'Linn 2014 hätt kënnen opgoen. Am August goufen am Zentrum vun der Stad geotechnesche Buerunge fir de Bau vum Tracé gemaach, fir déi genee Positioun vun de Statioune kënne festzeleeën.
Oppositioun an alternativ Projeten
Am Mäerz 2012 hu verschidde Volleksvertrieder vum ADR a besonnesch den Deputéierte Jacques-Yves Henckes - déi vu vir era géint den Tram an éischter fir de „City-Tunnel“ agetruede sinn - verlaangt, datt e Referendum sollt organiséiert ginn, mat deem d'Bevëlkerung sech fir déi eng oder aner Iddi kéint ausschwätzen,. Déi aner Parteien hunn de Virschlag vum ADR kritiséiert, mat der Begrënnung, datt en nationale Referendum iwwer e lokale Sujet géint d'Gesetz verstousse géif. D'Iddi vum Referendum ass am Mee vun der Regierung verworf ginn, well de „City-Tunnel“ nëmme schwéier realiséierbar wier, souwuel a Bezuch op d'Käschten, wéi och op déi technesche Machbarkeet.
Am Juni huet den deemolege Minister fir nohalteg Entwécklung, Claude Wiseler, confirméiert, datt den Tram en Deel vun der Regierung hirem Plang fir eng nohalteg Mobilitéit wier an datt de Schantje fir den Tram ze bauen 2014 ufänke géif. Déi geschate Käschte fir déi éischt Phas géife bei 320 Milliounen Euro leien. Et gouf awer och nach preziséiert, datt de Schantje fir déi éischt Phas eréischt kéint ufänken nodeems eng Ëmwelt-Impaktstudie gemaach gi wier. D'Géigner vum Projet hunn en ze deier an net néideg fonnt. De Projet géif et erlaben déi 270 Bussen déi pro Stonn iwwer d'Nei Avenue fueren do erauszehalen. Haaptsächlech déi regional Buslinnen solle ronderëm der Stad op Statiounen nieft der Tramslinn gekappt ginn wou een dann ëmklamme kann. Am September 2013 huet de Regierungsrot gréng Luucht gi fir datt de Staat sech finanziell um Bau vun der Tramslinn bedeelege kann.
Greystoke: The Legend of Tarzan, Lord of the Apes
Ëm wat geet et am Film?
De Film erzielt firwat de Jong vum Lord Jack Clayton an der Lady Greystoke den Tarzan ginn ass...
Stater Tram
Oppositioun an alternativ Projeten
De Projet stoung am Januar 2014 erëm am Vierdergrond. De Staatsrot war nämlech der Opfaassung - entgéint der Meenung vun der Regierung zwee Joer virdrun - datt den Tram tëscht dem Kierchbierg an der Gare d'Problematik déi duerch de staarke Voyageursverkéier entsteet, net léise kann. Fir effikass ze sinn, misst den Tram capabel si fir och op der Schinneninfrastruktur vum Zuch ze fueren. De François Bausch - Nofollger vum Claude Wiseler - huet dem Conseil d'état erkläert, datt dëse Projet eleng d'Verkéiersproblemer net léise kéint, ma datt een en als Deel vun engem ganze Pak vu Léisunge betruechte misst, deen d'Regierung am Kader vun engem nohaltege Mobilitéitsplang (MoDu) virgesäit. Den ADR huet nach eng Kéier e Referendum gefuerdert.
Am Mäerz 2014 gouf d'Nei Bréck fir de Verkéier zou gemaach well se - fir datt den Tram driwwer fuere kann - komplett restauréiert a méi breet gemaach muss ginn. De Schantjen huet dräi Joer gedauert. Wärend där Zäit gouf niewendrun eng provisoresch Bréck gebaut déi - wéinst hirer Faarf - am Volleksnumm d'„Blo Bréck“ genannt gouf. D'Nei Bréck ass am Mäerz 2017 erëm opgaangen.
Tëscht November an Dezember 2013 hat LuxTram eng Meenungsëmfro organiséiert an där hir Resultater goufen am Mee 2014 virgestallt. Dobäi koum eraus, datt nëmmen 23 % vun de Befrote géint de Projet waren, 7 % waren nach onentschloss. Dës Resultater hu gewëssermoossen iwwerrascht, well grad an där Zäit eng ëffentlech Petitioun um Internet am Gaang war, déi e Referendum géint den Tram gefuerdert huet. Well d'Petitioun déi néideg 4500 Ënnerschrëften zesumme kritt hat, huet de Sujet missen an der Chamber diskutéiert ginn. No der Debatt tëscht den Deputéierten an de Petitionären ass de Referendum majoritär vun den Deputéierte refuséiert ginn, aus Angscht datt d'Organiséiere vun engem Referendum de Projet nach weider verspéide géif. Den Deputéierte Claude Adam huet dobäi bemierkt, datt bei de Parlamentswalen 2013 90 % vun de Wieler fir eng Partei gestëmmt haten, déi fir den Tram war. De 4. Juni 2014 huet d'Chamber mat 56 vu 60 Stëmmen de Gesetzprojet 6626 gestëmmt, mat deem 230 Milliounen Euro bewëllegt goufen, fir en Tram vun der Luxexpo op d'Stater Gare ze bauen. Dobäi kommen eng 124 Millioune vun der Stad Lëtzebuerg, soudatt d'Gesamtkäschten (inklusiv den Ënnerhalt fir 4 Joer) bei 354 Milliounen Euro leie géifen.
En alternative Projet fir de Bau vun enger Seelbunn déi tëscht der Stater Gare an dem Kierchbierg fuere kéint, an deen och vun der Handwierkerkummer ënnerstëtzt gouf, ass awer vum Minister François Bausch ofgeleent ginn, well hien en als onrealistesch ugesinn huet. D'Gesetz iwwer de Bau vun der Tramslinn tëscht der Stater Gare an der Luxexpo um Kierchbierg ass de 24. Juli 2014 ënnerschriwwen an de 6. August publizéiert ginn.
Den 21. Oktober 2014 hunn de Minister fir Nohalteg Entwécklung an Infrastrukturen, François Bausch, fir de Lëtzebuerger Staat, souwéi d'Buergermeeschtesch Lydie Polfer an déi Éischt Schäffin Sam Tanson fir d'Stad Lëtzebuerg den Akt ënnerschriwwen, fir aus dem Groupement d'intérêt économique (GIE) eng Aktiegesellschaft ze maachen.
De Choix fir aus dem GIE eng privat a keng ëffentlech Gesellschaft ze maachen ass - den Autoritéiten no - drop zeréckzeféieren datt et mat enger ëffentlecher Gesellschaft méi deier a méi komplizéiert gi wier, absënns wat d'Prozedure vun den ëffentlechen Aarbechten ugaange wier. Dës Entscheedung gouf besonnesch vum Landesverband, der gréisster Gewerkschaft vun den Eisebunner bedauert.
Bau an Ouverture vun der 1. Phas (Tronçon A)
D'Viraarbechte fir en neien Tramsschapp hunn am Januar 2015 ugefaangen, mat den archeologeschen Ausgruewungen an dem Ofholze vu 4,4 ha Bësch un, do wou herno d'Rangéiergare hi kënnt. Als Kompensatiounsmoossnam ginn op enger anerer Plaz am Gréngewald 6,8 ha Bësch nei ugeluecht. De 15. Januar gouf de GIE vun der LuxTram S.A. iwwerholl. Am Februar ass d'Leedung vum Bau vun enger Association momentanée iwwerholl ginn, déi aus de Lëtzebuerger Firme Paul Wurth Geprolux, Luxplan SA, Beng architectes associés, Felgen et associés an der franséischer Firma Egis mat hirer Filial Atelier Villes et Paysages besteet. Schliisslech hunn d'Aarbechte fir d'Verleeë vun den ënnerierdesche Leitungen am Mee ugefaangen. Mam Zil fir LuxTram bei der Exploitatioun vun der éischter moderner Tramslinn vum Land ze hëllefen, gouf den 2. Juli 2015 e Kontrakt iwwer dräi Joer mat enger Grupp vun dräi franséischen Entreprisen ofgeschloss. Et handelt sech dobäi ëm Transdev, der Société d'économie mixte des transports en commun de l'agglomération nantaise (Semitan) an Transamo.
Den 18. September 2015 ass mam Bau vun der Linn ugefaange ginn. Als éischt gouf den Tramsschapp hannert der Luxexpo gebaut. D'Renovéierung vun der Rouder Bréck huet dunn am Oktober ugefaangen, virun allem fir d'Bréck 2 Meter méi breet ze maachen, fir datt den Tram herno driwwer fuere kann. D'Aarbechte konnten dunn am Juli 2017 ofgeschloss ginn, ,. Bei de Viraarbechten um Kierchbierg an um Lampertsbierg déi am Februar 2016 ugefaangen hunn, goufe ronn 50 Beem ewechgeholl an deelweis an eng Bamschoul ëmgeplanzt fir dann 2022/2023 nees lanscht d'Tramsstreck gesat ze ginn,.
D'Leedung fir de Bau vum éischten Deel vun der Linn ass am Mäerz 2016 engem Gruppement vu Firmen zougewise ginn an zwar: déi franséisch Firmen TSO, Muller TP an NGE GC an déi Lëtzebuerger Sopinor a Costantini. De Bau vun der Plattform, also do wou d'Schinne geluecht ginn, huet de Mount duerno ugefaangen. Zu deem Ament sinn d'Archeologe bei de Viraarbechten um Tracé duerch d'Stad op d'Grondmauere vun der Neipuertskapell gestouss.
Déi éischt Schinne goufen am Juli 2016 an der Avenue John F. Kennedy geluecht, do wou scho beim Neibau vun der Strooss eng Verkéiersspuer fir den Tram prett gehale gi war. Vum 24. August u goufen d'Schinnen zesummegeschweesst. ,
D'Aschalte vum Stroum an d'Catenaire war den 10. Juli 2017. Domat konnte vum 12. Juli un déi éischt Tester op der Linn gefuer ginn. Mat den Tester ass et dunn ëmmer nuets tëscht 21.00 a 5.00 Auer virugaangen, mam Zil, datt all eenzel Ramm 150 km fiert, fir esou d'Materialausdauer ze préiwen. Den 23. a 24. September 2017 war eng „Porte ouverte“ organiséiert ginn, wou déi Intresséiert sech e Bild vum neien Tram an dem Tramsschapp maache konnten. Bei der éischter Faart mat Passagéier ronderëm den Tramsschapp koum et zu engem klengen Accident, well e provisoresche Quai ze vill no bei d'Schinne gebaut gi war.
D'ëffentlech Beliichtung an d'Miwwele laanscht d'Streck goufen am September montéiert an d'Tramshaisercher am November. Vum 2. November u goufen och Testfaarten am normale Verkéier, awer ouni Passagéier gemaach, an et goufe verschidden Übunge mat de Rettungsdéngschter duerchgefouert, bei deenen Accidenter simuléiert goufen,. Den éischte "richtegen" Accident mam Tram ass den 1. Dezember 2017 geschitt, wéi en Automobilist, deen duerch rout gefuer war, mam Tram kollidéiert ass.
A Presenz vum Groussherzog Henri goung den 10. Dezember 2017 den éischten Deel vun der Streck op, zesumme mat der neier CFL-Halt Kierchbierg-Pafendall op der Nordstreck an der Pafendaller Seelbunn, déi dës mam Tramsarrêt bei der Rouder Bréck verbënnt.
2. Phas
D'Linn krut de 27. Juli 2018 eng éischt Verlängerung, iwwer d'Rout Bréck, laanscht de Groussen Theater, laanscht de Glacis duerch d'Allée Scheffer, an da via d'Allée des Résistants et des Déportés an d'Rue Jean-Pierre Probst op d'Stäreplaz.
D'Tester op deem Deelstéck haten den 21. Mee 2018, nuets, ugefaangen, den 31. Mee 2018 koum eng éischt Ramm am Testbetrib op der Stäreplaz un.
An der Scheffer-Allee ass just eng Spuer mat Wues beplanzt, déi aner gëtt, wa Schueberfouer ass, fir dës abezunn. Den Tram zirkuléiert dann an ofwiesselende Richtungen op enger Spuer.
3. Phas (Tronçon B)
Den 29. Oktober 2018 hunn d'Aarbechte fir déi 3. Phas, vun der Stäreplaz op d'Stater Gare, mat enger liichter Verspéidung, ugefaangen. Fir d'éischt goufen d'Virbereedungsaarbechten an der Avenue Émile-Reuter an an der Neier Avenue ausgefouert (Beem ewechgeholl, ënnerierdesch Leitungen a Kanalisatioune verluecht, asw.). Am August 2019 goufen déi éischt Schinne verluecht, woubäi mat de Kräizungen ugefaange gouf, fir vum reduzéierten Autostrafic an der Summervakanz ze profitéieren. Dono koum de Boulevard Royal drun, wou wéinst zwéi grousse Schantercher, déi vum Royal-Hamilius a vum Zenit Royal, huet misse gewaart ginn, bis een do bäikéim fir déi vum Tram.
Op der Neier Bréck goufen d'Schinne fir den Tram scho bei de Renovatiounsaarbechten, déi am Mäerz 2017 ofgeschloss waren, geluecht. Si hunn awer 2020 nees missen erausgerappt ginn, well d'Deen- a Beweegungsfouen ufanks net mat verluecht gi waren.
D'Aarbechten ronderëm, an der Avenue de la Liberté an op der Garer Plaz goufen iwwerdeeems am Fréijoer 2021, an déi op der Paräisser Plaz an der Place de Metz, am Summer 2021 ofgeschloss. ,
4. Phas (Tronçon C)
Tëscht 2021 an Hierscht 2023 geet et da successiv weider iwwer Bouneweg, laanscht de Lycée technique de Bonnevoie bis op d'Cloche d'or bei den neie Stadion vu Lëtzebuerg.
Dofir gouf tëscht Januar 2019 a Summer 2021 d'Jean-Pierre-Büchler-Bréck erneiert an duebel sou breet gemaach, fir datt den Tram driwwer fuere kann. D'Schinnen dofir goufen am November 2021 verluecht. Des Weidere gouf op der Bouneweger Säit, op Terrainen déi brooch louchen, 2021-2022 déi nei Plattform fir den Tram an eng nei Strooss (N40) als Ersatz fir d'N3 (Diddenuewener Strooss) gebaut.
Zanter dem 11. September 2022 geet d'Linn vun der Gare aus virun, iwwert d'Statioun Leschte Steiwer - Dernier Sol bis op den deen nächste provisoreschen Terminus, d'Halt Lycée Bouneweg an der Rue de Houffalize.
Tronçon D
Vum Bouneweger Lycée geet den Tracé dann no riets an de Rangwee a béit dann an d'Rue des Scillas of, déi 34 Meter breet gemaach gëtt, sou datt nieft dem Gleisbett fir den Tram 2x2 Spuere fir de Stroossentrafic an eng Vëlospist Plaz fannen.